2021. gada Madonas novada domes vēlēšanas

2021. gada Madonas novada domes vēlēšanas notiks  2021. gada Latvijas pašvaldību vēlēšanu laikā. Vēlēšanās Madonas novada domē tiks 19 deputāti. Vēlēšanās piedalīsies 6 kandidātu saraksti, kas kopā sastāv no 128 kandidātiem.

Sākotnēji Centrālā vēlēšanu komisija (CVK)  bija paziņojusi par vēlēšanu atcelšanu, jo Satversmes tiesas spriedums mainīja vēlēšanu apgabala robežas, iepriekš Rēzeknes novadā iekļauto Varakļānu novadu pievienojot Madonas novadam. Tika plānots, ka vēlēšanas tiks pārceltas uz , taču  Latvijas Saeima nolēma, ka Varakļānu novads paliks kā neatkarīga pašvaldība, neietekmējot Madonas novada teritorijas robežas, un Madonas novada domes vēlēšanas tomēr notiks tām sākotnēji paredzētajā laikā.

Vēlēšanu norise 
Madonas novadā atradīsies 24 vēlēšanu iecirkņi. Aronas pagastā varēs nobalsot Kusas pamatskolā, Barkavas pagastā varēs nobalsot Barkavas kultūras namā, Bērzaunes pagastā varēs nobalsot Sauleskalna Tautas namā, Cesvaines pagastā varēs nobalsot Kraukļu skolā, Cesvaines pilsētā varēs nobalsot Cesvaines Kultūras namā, Dzelzavas pagastā varēs nobalsot Dzelzavas Kultūras namā, Ērgļu pagastā varēs nobalsot Ērgļu Saieta namā, Jumurdas pagastā varēs nobalsot Jumurdas pagasta pārvaldē, Kalsnavas pagastā varēs nobalsot Jāņukalna Tautas namā (nepieejams cilvēkiem ar kustību traucējumiem) un Kalsnavas Kultūras namā, Lazdonas pagastā varēs nobalsot Lazdonas pagasta pārvaldē, Liezēres pagastā varēs nobalsot Liezēres pamatskolā, Lubānas pilsētā varēs nobalsot Lubānas pilsētas klubā, Ļaudonas pagastā varēs nobalsot Ļaudonas Kultūras namā (nepieejams cilvēkiem ar kustību traucējumiem), Madonas pilsētā varēs nobalsot Madonas Kultūras namā un Madonas Sporta hallē, Mārcienas pagastā varēs nobalsot Mārcienas pagasta pārvaldē (nepieejams cilvēkiem ar kustību traucējumiem), Mētrienas pagastā varēs nobalsot Mētrienas Tautas namā, Ošupes pagastā varēs nobalsot Degumnieku Tautas namā, Praulienas pagastā varēs nobalsot Praulienas pamatskolā un Saikavas Tautas namā, Sarkaņu pagastā varēs nobalsot Sarkaņu pagasta pārvaldē, Sausnējas pagastā varēs nobalsot Ģimenes atbalsta centra "Zīļuks" zālē "Jaunozoliņi" un Vestienas pagastā varēs nobalsot Vestienas pagasta pārvaldē, bet Indrānu pagastā neatradīsies neviens iecirknis.

Oficiālajā vēlēšanu dienā, sestdienā, , iecirkņi būs atvērti no pulksten 7ː00 līdz 20ː00 (), bet ikkatrā iecirknī vēlētājs varēs arī balsot iepriekš — gan ceturtdienā, , no pulksten 16ː00 līdz 20ː00 (), gan arī piektdienā, , no pulksten 11ː00 līdz 20ː00 ().

Šajā novadā balsstiesīgais vēlētājs varēs nobalsot jebkurā iecirknī, jo vēlētāju noteikšanai tiks izmantoti iepriekš sastādīti vēlētāju saraksti. COVID-19 pandēmijas dēļ iecirkņos būs jāievēro dažādus epidemioloģiskās drošības pasākumus, kā, ierodoties iecirknī, būs jāvelk sejas maska, jāievēro divu metru distance no citiem cilvēkiem un jādezinficē rokas, papildus arī tiek ieteikts uz vēlēšanām nākt ar savu pildspalvu.

Latvijas Televīzijas ziņu raidījuma Panorāma rubrikā "Tautas panorāma"  tika pārraidīts sižets par Madonas novadu, kurā tika aptaujāti novada iedzīvotāji. Kā lielāko problēmu iedzīvotāji norādīja slikto ceļu stāvokli, kā arī jaunu darbavietu un atbalsta uzņēmējiem trūkumu.

Balsošanas sistēma 
Latvijas Pašvaldības domes vēlēšanu likums nosaka, ka pašvaldības tiek ievēlētas vienlīdzīgās, tiešās, aizklātās, brīvās un proporcionālās vēlēšanās, piešķirot vietas partijām, kuras iegūst vismaz 5% balsu pēc Vebstera—Senlagē metodes. Vēlēšanas parasti notiek reizi četros gados, jūnija pirmajā sestdienā, bet Saeimai ir tiesības pieprasīt ārkārtas vēlēšanas. Ja notiek ārkārtas vēlēšanas un līdz iepriekšējās domes termiņa beigām ir vairāk par diviem mēnešiem, bet mazāk par diviem gadiem, tad domi ievēl uz pagarinātu laiku — līdz aiznākamajām noteiktajām pašvaldību vēlēšanām, savukārt ja ir vairāk par diviem gadiem, tad uz saīsinātu laiku — līdz nākamajām noteiktajām pašvaldību vēlēšanām.

Novada domē tiek ievēlēti 19 deputāti, ja iedzīvotāju skaits administratīvajā teritorijā ir no 30 001 līdz 60 000 cilvēkiem.

Tiesības piedalīties Madonas novada domes vēlēšanās ir Latvijas un citu Eiropas Savienības (ES) dalībvalstu pilsoņiem, sākot no 18 gadu vecuma, kuriem ir reģistrēta dzīvesvieta Madonas novada administratīvajā teritorijā 90 dienas pirms vēlēšanu dienas, vai kuriem Madonas administratīvajā teritorijā pieder nekustamais īpašums. Lai apliecinātu vēlētāja identitāti jānorāda derīga ES pilsoņa pase vai personas apliecība (eID karte).

Kandidātu saraksti

Atsauces

Ārējās saites 
 Kandidātu saraksti
 Vēlētāju aktivitāte
 Vēlēšanu rezultāti
 Ievēlēto deputātu saraksts

2021. gada Latvijas pašvaldību vēlēšanas